सरकारी विवरण हेर्ने हो भने भूकम्पको दुई वर्षको अवधिमा जम्मा ७२ वटा मात्र घर निर्माण भएका छन्। पहिलो किस्ता लिएर जिल्लाका ७२ जनाले घर निर्माण सम्पन्न गरेको जिल्ला आयोजना कार्यान्वायन इकाइले जानकारी दिएको छ। तर प्राविधिक सल्लाहबिना नै पीडितहरू आफैंले पनि घर निर्माण गरेका छन्। यसबीचमा १ हजार ४ सय ५३ वटा घर भूकम्पपीडित आफैंले बनाएका हुन्। पुनर्निर्माणमा सघाउन प्राविधिकहरू गाउँ–गाउँमा खटाइएपनि भवन संहिताबारे उनीहरूले पीडितहरूलाई जानकार बनाउन नसकेको देखिएको छ।
